Alates 1995. aasta maailma naistekonverentsist Pekingis on ELil olnud oluline roll naiste inimõiguste ja soolise võrdõiguslikkuse edendamisel nii liidus kui ka kolmandates riikides. Järgides sooküsimuste süvalaiendamise poliitikat, taotleb Euroopa Liit naiste ja meeste prioriteetide integreerimist  kõigisse võtmetähtsusega poliitikavaldkondadesse. 8. märtsil 2007 võttis komisjon vastu teatise pealkirjaga "Sooline võrdõiguslikkus ja naiste mõjuvõimu suurendamine arengukoostöös" osana ELi poliitiliste algatuste sarjast, mille eesmärk on koordineerida ja ühtlustada liikmesriikide ja komisjoni arenguabi.